b'\n_START_ARTICLE_\nDiskriminacija na delovnem mestu zaradi homoseksualnosti\n_START_SECTION_\nKaj je diskriminacija na delovnem mestu?\n_START_PARAGRAPH_\nDiskriminacija na delovnem mestu je neenako obravnavanje posameznikov v razli\xc4\x8dnih fazah zaposlovanja na podlagi njihovih osebnih okoli\xc5\xa1\xc4\x8din, kot so rasna ali etni\xc4\x8dna pripadnost, narodnost, verska pripadnost, telesna ali du\xc5\xa1evna hendikepiranost, zdravstveno stanje, spol, spolna usmerjenost, starost, socialno-ekonomski status, star\xc5\xa1evstvo, zakonski stan, zunanji videz, \xc4\x8dlanstvo v sindikatu, politi\xc4\x8dno prepri\xc4\x8danje in svetovni nazor._NEWLINE_Diskriminacija na delovnem mestu negativno vpliva na zdravje in psihi\xc4\x8dno blagostanje \xc5\xbertev diskriminacije .\n_START_SECTION_\nVrsta diskriminacije\n_START_PARAGRAPH_\nDiskriminacija v polju zaposlovanja nastopa v obliki neposredne in posredne diskriminacije ter v obliki nadlegovanja, ki je lahko tudi seksualno nadlegovanje. Neposredna diskriminacija obstaja, \xc4\x8de je neka oseba zaradi dolo\xc4\x8dene osebne okoli\xc5\xa1\xc4\x8dine bila, je ali bi lahko bila v enakih ali podobnih situacijah obravnavana manj ugodno kot druga oseba. Posredna diskriminacija obstaja, \xc4\x8de na videz nevtralne dolo\xc4\x8dbe, merila ali ravnanje v enakih ali podobnih situacijah in pogojih postavljajo neko osebo z dolo\xc4\x8deno osebno okoli\xc5\xa1\xc4\x8dino v manj ugoden polo\xc5\xbeaj kot druge osebe. Nadlegovanje je vsako vedenje ali ravnanje, ki ga prizadeta oseba dojema in ozna\xc4\x8di kot neza\xc5\xbeeleno._NEWLINE_Spolno nadlegovanje je neza\xc5\xbeeleno vedenje spolne narave, to je fizi\xc4\x8dna intimnost (npr. dotikanje, otipavanje, bo\xc5\xbeanje) ali seksualni kontakti (npr. neprostovoljne spolne usluge, seks). Sem pri\xc5\xa1tevajo tudi verbalno (npr. nagovarjanje, komentiranje) in ne-verbalno (npr. po\xc5\xa1iljanje seksualno izrecnih fotografij po elektronski po\xc5\xa1ti, gestikuliranje) spolno nadlegovanje. Posebno vrsto diskriminacije predstavljajo tudi diskriminatorna navodila in viktimizacija (izpostavljanje osebe, ki opozarja na diskriminacijo, negativnim posledicam). Diskriminatorna navodila so navodila, na podlagi katerih se neka oseba diskriminira. </ref>\n_START_SECTION_\nKaj je spolna usmerjenost?\n_START_PARAGRAPH_\nJe kot seksualno in emocionalno nagnjenje \xc4\x8dloveka do oseb nasprotnega spola, istega spola ali do obeh spolov univerzalna karakteristika \xc4\x8dlove\xc5\xa1tva, ki se manifestira na razli\xc4\x8dne na\xc4\x8dine \xe2\x80\x93spolna usmerjenost \xc4\x8dloveka je lahko heteroseksualna (usmerjena k nasprotnemu biolo\xc5\xa1kemu spolu), homoseksualna (usmerjena k istemu biolo\xc5\xa1kemu spolu) ali biseksualna (usmerjena k obema biolo\xc5\xa1kima spoloma). Diskriminacija na osnovi spolne usmerjenosti zadeva lezbijke, geje in biseksualce.\n_START_SECTION_\nDiskriminacija na osnovi spolne usmerjenosti\n_START_PARAGRAPH_\nSeksualna usmerjenost je pogosto tista osnova, na kateri se udejanjajo razli\xc4\x8dne oblike kr\xc5\xa1itev, neenakosti in diskriminacije. Ta vrsta diskriminacije isto\xc4\x8dasno poteka tudi na osnovi spola, pri \xc4\x8demer vklju\xc4\x8duje tako biolo\xc5\xa1ki kot dru\xc5\xbebeni spol. Biolo\xc5\xa1ki spol je fizi\xc4\x8dna danost, dru\xc5\xbebeni spol pa je simbolni pomen, ki ga kultura pripisuje biolo\xc5\xa1kemu spolu, zlasti v zvezi z dru\xc5\xbebeno vlogo spolov._NEWLINE_Zaradi nizke stopnje dru\xc5\xbebene vidljivosti in neustrezne zakonske za\xc5\xa1\xc4\x8dite se geji in lezbijke uvr\xc5\xa1\xc4\x8dajo med posebej ranljive skupine, z visoko stopnjo tveganja. Vidiki diskriminacije, neenakosti in zatiranja gejev in lezbijk so zelo razli\xc4\x8dni, vsem pa je skupno to, da napadajo osebno celovitost in dostojanstvo posameznika ali posameznice. Lo\xc4\x8dimo odkrito in prikrito diskriminacijo._NEWLINE_Med odkrite oblike sodijo: _NEWLINE_1.\xc5\xa1irjenje homofobije in predsodkov;_NEWLINE_2.zasmehovanje in \xc5\xa1ikaniranje;_NEWLINE_3.sovra\xc5\xbeni govor;_NEWLINE_4.\xc5\xa1irjenje in vzpodbujanje nestrpnosti;_NEWLINE_5.psihi\xc4\x8dno nadlegovanje ali nasilje;_NEWLINE_6.fizi\xc4\x8dno nadlegovanje ali nasilje;_NEWLINE_7.seksualno nadlegovanje ali nasilje;_NEWLINE_8.javno razkritje homoseksualne_NEWLINE_9.identitete posameznika proti njegovi_NEWLINE_10.volji;_NEWLINE_11.odklonilna ali sovra\xc5\xbena stali\xc5\xa1\xc4\x8da_NEWLINE_12.verstev in verskih institucij._NEWLINE_Prikrite oblike so:_NEWLINE_1.legalizirana diskriminacija (ki se dogaja s strani dr\xc5\xbeavnega aparata ali z_NEWLINE_2.vednostjo le-tega; manifestira se kot nevednost, spregledovanje, ignoriranje_NEWLINE_3.in ne-ukrepanje pristojnih dr\xc5\xbeavnih slu\xc5\xbeb ter ohranjanje neenakosti v_NEWLINE_4.zakonodaji);_NEWLINE_5.vsiljena, normativna heteroseksualnost;_NEWLINE_6.dru\xc5\xbebeni heteroseksizem;_NEWLINE_7.medikalizacija, zdravljenje ali prisilno zdravljenje homoseksualnosti;_NEWLINE_8.prisilna poroka in prisilna nose\xc4\x8dnost;_NEWLINE_9.povr\xc5\xa1na medijska obravnava homoseksualnosti in navidezno \xc2\xbbnevtralno\xc2\xab_NEWLINE_10.novinarstvo (npr. pristop proetcontra).\n_START_SECTION_\nOblike diskriminacije na delovnem mestu\n_START_PARAGRAPH_\nPrimorac  deli diskriminiranje homoseksualcev na dve vrsti\xc2\xa0: s strani dr\xc5\xbeavnofinanciranih slu\xc5\xbeb in s strani samostojnih podjetnikov. Dr\xc5\xbeava odreka mo\xc5\xbenost zaposlovanja homoseksualcem, saj naj bi ogro\xc5\xbeali varnost, ker naj bi radi izsiljevali za priznanje dr\xc5\xbeavnih skrivnosti . Za poklic u\xc4\x8ditelja trdijo, da naj bi slabo vplivali na otroke, saj se lahko zgodi, da se zapletejo z njimi, ali da oni prav tako postanejo homoseksualci. Vse te obsodbe seveda temeljijo na predsodki in stereotipih o homoseksualcih . Za homoseksualne ali biseksualne posameznike je pomembno, da jih dru\xc5\xbeba in delovno okolje ne izklju\xc4\x8dita oziroma kaznujeta. Delovno mesto gradi skupina sodelavcev in za dobro delovno okolje, ki med drugim pomeni tudi nediskriminatorno, spro\xc5\xa1\xc4\x8deno ozra\xc4\x8dje, nosijo vsi zaposleni .\n_START_SECTION_\nZa\xc5\xa1\xc4\x8dita in pravno varstvo\n_START_PARAGRAPH_\nObstajata dva glavna na\xc4\x8dina za prepre\xc4\x8devanje in odpravljanje diskriminacije. To sta politi\xc4\x8dna (zakonodajna) pot in pravna (sodna) pot. Politi\xc4\x8dna ali zakonodajna pot predstavlja spremembe zakonodaje (ukinjanje diskriminatorne zakonodaje in uvajanje za\xc5\xa1\xc4\x8ditne zakonodaje). Pravna pot pa vodi preko pravosodnega sistema in sodi\xc5\xa1\xc4\x8d, na podlagi ustavnega, nacionalnega in mednarodnega prava. Temeljne osnove za politiko nediskriminacije in enakih mo\xc5\xbenosti v zaposlovanju so Zakon o delovnih razmerjih, Zakon o uresni\xc4\x8devanju na\xc4\x8dela enakega obravnavanja. Ta zakonodaja daje gejem in lezbijkam v Sloveniji celovito pravno podlago, da ukrepajo v primeru domnevnih kr\xc5\xa1itev svojih pravic ter poi\xc5\xa1\xc4\x8dejo re\xc5\xa1itve po pravni poti.\n_START_SECTION_\nStanje v Sloveniji\n_START_PARAGRAPH_\nRaziskava sekcije \xc5\xa0KUC-LL, izvedena leta 2001 med istospolno usmerjenimi v Sloveniji kot del \xc5\xa1ir\xc5\xa1e mednarodne raziskave, je pokazala obstoj diskriminacije na delovnem mestu, pri iskanju zaposlitve, poklicnem napredovanju in neupravi\xc4\x8denem odpu\xc5\xa1\xc4\x8danju z dela. Med anketiranimi je bilo 20.3% tak\xc5\xa1nih, ki so na delovnem mestu do\xc5\xbeiveli diskriminacijo na osnovi seksualne usmerjenosti: \xc5\xbealjive opazke, posmehovanje, spolno nadlegovanje, fizi\xc4\x8dno nasilje. 3% jih meni, da so bili odpu\xc5\xa1\xc4\x8deni zaradi seksualne usmerjenosti, 7% jih je bilo v neenakem polo\xc5\xbeaju pri iskanju zaposlitve, 14.5% je bila istospolna usmerjenost ovira pri poklicnem napredovanju .\n_START_SECTION_\nOdkrivanje in nadlegovanje diskriminacije\n_START_PARAGRAPH_\nNadlegovanje in diskriminacija nista le protizakonita, temve\xc4\x8d predvsem zni\xc5\xbeujeta delovno moralo in motivacijo. Vsi zaposleni potrebujejo pozitivno spodbudo. Dol\xc5\xbenost vodilnih delavcev je a\xc5\xbeurno ukrepati v primeru nepravilnosti. Geji in lezbijke se na delovnem mestu zaradi svoje seksualne usmerjenosti sre\xc4\x8dujejo s prikritimi ali neposrednimi vrednostnimi sodbami, posmehovanjem sodelavcev, zmerjanjem ali \xc5\xbealjivimi opazkami. V skrajnih primerih lahko poleg verbalnega nastopi tudi fizi\xc4\x8dno nasilje, motivirano s homofobi\xc4\x8dnim sovra\xc5\xa1tvom. Da bi se geji in lezbijke tem bole\xc4\x8dim situacijam izognili, v veliki ve\xc4\x8dini skrivajo svojo seksualno usmerjenost na delovnem mestu. To imenujemo ponotranjena homofobija. To se poka\xc5\xbee  v obliki stisk, ob\xc4\x8dutkov manjvrednosti, ogro\xc5\xbeenosti, strahu in nezaupanja. Vse to lahko pomeni hudo oviro v delovnem \xc5\xbeivljenju gejev in lezbijk ter izgradnji poklicne kariere. Homofobija se lahko ka\xc5\xbee tudi kot nadlegovanje. Nadlegovanje je vsako neza\xc5\xbeeleno vedenje. Prizadeta oseba sama odlo\xc4\x8di, kaj je zanjo neza\xc5\xbeeleno vedenje. Neza\xc5\xbeeleno vedenje je tisto, ki ga prizadeti zavrne; to pomeni, da nadlegovalcu da razlo\xc4\x8dno vedeti, da tega no\xc4\x8de. Nadlegovanje in diskriminacija gejev in lezbijk na delovnem mestu v\xc4\x8dasih nista razvidna na prvi pogled. Zna\xc4\x8dilno je, da ju motivira homofobija, to je iracionalni odpor in strah pred homoseksualnostjo, ki lahko poraja tudi sovra\xc5\xbena \xc4\x8dustva. Homofobija pomeni tudi globok strah pred mo\xc5\xbenostjo, da bi nekdo tudi sam lahko bil homoseksualec. Fizi\xc4\x8dna in psihi\xc4\x8dna privla\xc4\x8dnost do pripadnikov istega spola lahko izzove ekstremno anksioznost, ko se ti ob\xc4\x8dutki privla\xc4\x8dnosti potiskajo in negirajo . _NEWLINE__NEWLINE_Kako se homofobija ka\xc5\xbee? Geje se pogosto naziva z \xc5\xbeenskimi imeni ali vzdevki._NEWLINE_Obratno se lezbijke naziva z mo\xc5\xa1kimi imeni ali vzdevki. Oboje je oblika diskriminacije. Namigovanje, da je nekdo gej ali lezbijka, gro\xc5\xbenje o razkritju homoseksualne identitete ali razkritje (outiranje) nekoga proti njegovi ali njeni volji na delovnem mestu so prav tako oblike diskriminacije. V delovnem okolju se gejev in lezbijk ali tistih, za katere kolektiv domneva, da so homoseksualni, dr\xc5\xbei stigma nenehne seksualne gro\xc5\xbenje za okolico. Na geje in lezbijke se gleda kot na osebe, ki naj bi stalno pre\xc5\xbeale na potencialne seksualne objekte. Ta stereotip je posledica ideologije o nadpovpre\xc4\x8dni in nebrzdani seksualni aktivnosti in promiskuiteti gejev in lezbijk. Gre za poskus reduciranja homoseksualne identitete zgolj na nivo seksualnih praks, hkrati pa se zanika ostale elemente identitete. Namen redukcije je vzpostavitev dru\xc5\xbebene distance do manj\xc5\xa1in, da bi se legitimirala \xc2\xbbnormalnost\xc2\xab\xc2\xa0dru\xc5\xbebene ve\xc4\x8dine. Pogosta je predstava, da je \xc5\xbeivljenjski slog gejev in lezbijk nemoralen in za ve\xc4\x8dinsko mnenje nesprejemljiv. Iz tega se izpeljujejo zaklju\xc4\x8dki, da geji in lezbijke ne bi smeli delati z otroki oziroma imeti stika z ljudmi. Stopnja homofobije je zato izjemno visoka v pedago\xc5\xa1kih poklicih, \xc5\xa1olstvu, zdravstvu, medicinski oskrbi .\n_START_SECTION_\nEnakost dostopnosti do pravic in naslova zaposlitve\n_START_PARAGRAPH_\nPartnerji gejev in lezbijk pri dostopu do pravic iz naslova zaposlenega partnerja ter zaposlitvenih ugodnosti niso obravnavani enako kot ostali. V primeru brezposelnosti so \xc5\xa1e vedno izklju\xc4\x8deni iz zdravstvenega in socialnega zavarovanja po partnerju. V primeru smrti partnerja niso upravi\xc4\x8deni do vdovske pokojnine ali pokojninskega zavarovanja po partnerju ali partnerici. Ravno tako ne morejo_NEWLINE_koristiti bolni\xc5\xa1kega dopusta za nego partnerja ali partnerjevega otroka, nimajo dodatka za lo\xc4\x8deno \xc5\xbeivljenje, dostopa do star\xc5\xa1evski dopusta ob rojstvu otroka, prostega dneva v primeru smrti dru\xc5\xbeinskega \xc4\x8dlana, selitve in podobno (167. \xc4\x8clen ZDR ureja pla\xc4\x8dano odsotnost z dela zaradi osebnih okoli\xc5\xa1\xc4\x8din). Pravice pri zaposlovanju, ki so sicer samoumevne za heteroseksualne partnerje ali zakonce, so ve\xc4\x8dinoma \xc5\xa1e vedno nedostopne za partnerje gejev in lezbijk .'